ประกาศกระทรวงการคลังเรื่อง ลักษณะสี และขนาดธนบัตรชนิดราคา ๕๐ บาทแบบปรับปรุงที่จะนำออกใช้[๑] ด้วยธนาคารแห่งประเทศไทยจะนำธนบัตรชนิดราคา๕๐ บาท แบบปรับปรุงออกใช้ อาศัยอำนาจตามความในมาตรา ๑๔ วรรค ๒แห่งพระราชบัญญัติเงินตรา พ.ศ. ๒๕๐๑ รัฐมนตรีว่าการกระทรวงการคลัง จึงประกาศลักษณะสี และขนาดของธนบัตรชนิดราคา ๕๐ บาท แบบปรับปรุง ดังต่อไปนี้๑. ลักษณะ สี และขนาดธนบัตรชนิดราคา๕๐ บาท แบบปรับปรุง คงมีลักษณะทั่วไป สี และขนาดเหมือนกับธนบัตรชนิดราคา ๕๐ บาทโดยมีขนาดกว้าง ๗๒ มิลลิเมตร ยาว ๑๔๔ มิลลิเมตร ซึ่งได้นำออกใช้ตามประกาศกระทรวงการคลังเรื่อง ลักษณะ สี และขนาดธนบัตรชนิดราคา ๕๐ บาท แบบใหม่ ที่จะนำออกใช้ ลงวันที่ ๗ พฤษภาคม๒๕๔๐ เว้นแต่วัสดุที่ใช้พิมพ์ ลายน้ำ เส้นมั่นคง และลักษณะบางประการ๒. ลักษณะพิเศษพิมพ์บนกระดาษสีขาวด้านหน้าของธนบัตร เบื้องขวาบริเวณลายพื้นสีฟ้าและช่องใสเดิม มีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำรูปลายดอกลอยซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องกับแสงสว่างเบื้องขวามุมบนเปลี่ยนจากลายประดิษฐ์สีน้ำเงิน สีม่วง และสีเขียวที่รองรับตัวเลขอารบิก 50 เป็นลายพื้นสีฟ้า ส่วนมุมล่าง หมวดอักษรโรมันและเลขหมายอารบิกสีแดงซึ่งพิมพ์บนลายประดิษฐ์สีน้ำเงิน สีม่วง และสีเขียวเปลี่ยนเป็นพิมพ์บนลายพื้นสีฟ้าลายประดิษฐ์สีม่วงเข้มที่อยู่ในกรอบรูปสี่เหลี่ยมผืนผ้ามุมมนเปลี่ยนเป็นลายดอกลอยหน้ากระดานสีน้ำเงินและสีเขียวพิมพ์บนลายพื้นสีเขียวซึ่งเบื้องขวาของลายดอกลอยนี้มีวงกลมดุนนูนในแนวเฉียง๒ วง สำหรับผู้พิการทางสายตาเบื้องซ้ายตอนล่างภายในรูปวงกลมสีขาวเปลี่ยนจากรูปลายดอกลอยเป็นตัวเลขอารบิก 50 ซึ่งพิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องกับแสงสว่างจะมองเห็นเป็นตัวเลขอารบิก 50 ที่สมบูรณ์มุมล่างเปลี่ยนจากแถวตัวเลขอารบิกและอักษรไทยคำว่า 50 บาท ขนาดเล็กที่อ่านได้โดยใช้แว่นขยายเป็นกรอบรูปสี่เหลี่ยมผืนผ้ามุมมนพิมพ์ด้วยสีน้ำเงินเข้ม ภายในมีตัวเลขอารบิก 50ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรด้านบนใต้กรอบรูปสี่เหลี่ยมผืนผ้ามุมมนมีแถวตัวเลขอารบิกและอักษรไทยคำว่า 50 บาท ขนาดเล็กสีน้ำเงินเข้มเรียงติดต่อกันเป็นระยะอ่านได้โดยใช้แว่นขยายใต้ตราจักรีภายในตัวเลขไทย ๕๐ ขนาดใหญ่เปลี่ยนข้อความจากตัวเลขอารบิกและอักษรไทยขนาดเล็ก คำว่า 50 บาท เป็นตัวเลขอารบิก 50 ขนาดเล็กที่อ่านได้โดยใช้แว่นขยายบริเวณด้านซ้ายและด้านล่างของตัวเลขไทย ๕๐ ขนาดใหญ่ มีแถวตัวเลขอารบิก 50 ขนาดเล็กสีน้ำเงินเข้มอ่านได้โดยใช้แว่นขยายด้านหลังของธนบัตรเบื้องซ้ายมุมบนเพิ่มลายประดิษฐ์สีฟ้าโดยรอบพระราชลัญจกรประจำพระองค์รัชกาลที่ ๔ส่วนมุมล่างเพิ่มลายดอกลอยหน้ากระดานพิมพ์ด้วยสีฟ้าและสีม่วงบนลายพื้นสีฟ้าปรับขนาดตัวเลขอารบิก50ซึ่งพิมพ์ในแนวตั้งให้เล็กลง ส่วนตัวเลขไทย ๕๐ที่ด้านล่าง เปลี่ยนจากลักษณะที่เป็นเหลี่ยม เป็นลักษณะโค้งมนในเนื้อกระดาษฝังเส้นใยสีโลหะ(เทา) ซ่อนไว้ตามด้านกว้างของธนบัตรภายในเส้นใยสีโลหะ(เทา) มีตัวเลขอารบิกและอักษรโรมันคำว่า50 BATH และตัวเลขอารบิกและอักษรไทยคำว่า ๕๐ บาท ขนาดเล็กสามารถอ่านได้ทั้งสองด้านเมื่อยกธนบัตรขึ้นส่องกับแสงสว่างในเนื้อกระดาษโรยเส้นใยเรืองแสงซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีน้ำเงิน สีแดงและสีเหลืองภายใต้รังสีเหนือม่วงลายพื้นสีเหลืองบนด้านหน้าพิมพ์ด้วยหมึกพิมพ์พิเศษ ซึ่งจะเรืองแสงเป็นสีเหลืองภายใต้รังสีเหนือม่วงอนึ่งธนบัตรชนิดราคา ๕๐ บาทที่ออกใช้ตามประกาศฉบับที่อ้างถึงข้างต้นยังคงเป็นเงินที่ใช้ชำระหนี้ได้ตามกฎหมายประกาศณ วันที่ ๑๙ มีนาคม พ.ศ. ๒๕๔๗สมคิด จาตุศรีพิทักษ์รัฐมนตรีว่าการกระทรวงการคลังมัตติกา/พิมพ์๖กรกฎาคม ๒๕๔๗พัชรินทร์/สุมลรัตน์/ตรวจ๒๘กรกฎาคม ๒๕๔๗ปิยะธิดา/ปรับปรุง๓ สิงหาคม ๒๕๖๑[๑] ราชกิจจานุเบกษาเล่ม ๑๒๑/ตอนพิเศษ ๓๔ ง/หน้า ๓/๒๓ มีนาคม ๒๕๔๗